คำสั่งนายกรัฐมนตรีคำสั่งนายกรัฐมนตรีที่ ๖/๒๕๒๓เรื่องการจัดตั้งกองทุนน้ำมันเชื้อเพลิง[๑] โดยที่เป็นการสมควรแก้ไขเพิ่มเติมคำสั่งนายกรัฐมนตรี ที่๕/๒๕๒๓ ลงวันที่ ๒ มิถุนายน ๒๕๒๓ เรื่องการจัดตั้งกองทุนน้ำมันเชื้อเพลิงให้เหมาะสมยิ่งขึ้น อาศัยอำนาจตามความในมาตรา ๓แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีออกคำสั่งไว้ ดังต่อไปนี้ข้อ ๑ให้ยกเลิกความในวรรคหนึ่งของข้อ ๗ แห่งคำสั่งนายกรัฐมนตรี ที่ ๕/๒๕๒๓ลงวันที่ ๒ มิถุนายน ๒๕๒๓ และให้ใช้ความต่อไปนี้แทนเพื่อประโยชน์ในการปฏิบัติตามคำสั่งนี้ในกรณีที่มีการนำน้ำมันดิบที่ใช้แทนน้ำมันเตาหรือน้ำมันเชื้อเพลิงเข้ามาเพื่อใช้ในราชอาณาจักรให้คณะกรรมการกำหนดราคาสำหรับน้ำมันดังกล่าวด้วยข้อ ๒ให้ยกเลิกความในข้อ ๙ แห่งคำสั่งนายกรัฐมนตรี ที่ ๕/๒๕๒๓ ลงวันที่ ๒มิถุนายน ๒๕๒๓ และให้ใช้ความต่อไปนี้แทนข้อ ๙ในกรณีที่ราคาน้ำมันเชื้อเพลิงที่กำหนดตามข้อ ๖ สูงกว่าราคาน้ำมันเชื้อเพลิงที่กระทรวงอุตสาหกรรมกำหนดหรือในกรณีที่คณะกรรมการกำหนดราคาสำหรับน้ำมันดิบที่ใช้แทนน้ำมันเตาหรือน้ำมันเชื้อเพลิงตามข้อ๗ แล้ว ถ้าราคานำเข้าต่ำกว่าราคาขายส่ง ให้(๑) ผู้ผลิตและจำหน่ายน้ำมันเชื้อเพลิงจากโรงกลั่นน้ำมันในราชอาณาจักรเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันดิบที่ใช้แทนน้ำมันเตาหรือน้ำมันเชื้อเพลิงเข้ามาเพื่อใช้ในราชอาณาจักรส่งเงินเข้ากองทุนตามปริมาณน้ำมันดิบที่ใช้แทนน้ำมันเตาหรือน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือน้ำมันดิบที่ใช้แทนน้ำมันเตาหรือน้ำมันเชื้อเพลิงที่นำเข้าแล้วแต่กรณี ตามที่คณะกรรมการประกาศกำหนดเงินที่ส่งตามวรรคหนึ่ง ให้ถือเป็นรายจ่ายตามประมวลรัษฎากรข้อ ๓ให้ยกเลิกความในข้อ ๑๑ แห่งคำสั่งนายกรัฐมนตรี ที่ ๕/๒๕๒๓ ลงวันที่ ๒มิถุนายน ๒๕๒๓ และให้ใช้ความต่อไปนี้แทนข้อ ๑๑ในกรณีที่ราคาน้ำมันเชื้อเพลิงที่กำหนดตามข้อ ๖ ต่ำกว่าราคาน้ำมันเชื้อเพลิงที่กระทรวงอุตสาหกรรมกำหนดหรือในกรณีที่คณะกรรมการกำหนดราคาสำหรับน้ำมันดิบที่ใช้แทนน้ำมันเตาหรือน้ำมันเชื้อเพลิงตามข้อ๗ แล้ว ถ้าราคานำเข้าสูงกว่าราคาขายส่งให้ปลัดกระทรวงการคลังหรือผู้ซึ่งปลัดกระทรวงการคลังมอบหมายสั่งจ่ายเงินจากกองทุนชดเชยให้แก่(๑) ผู้ผลิตและจำหน่ายน้ำมันเชื้อเพลิงจากโรงกลั่นน้ำมันในราชอาณาจักรเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันดิบที่ใช้แทนน้ำมันเตาหรือน้ำมันเชื้อเพลิงเข้ามาเพื่อใช้ในราชอาณาจักรตามปริมาณน้ำมันดิบที่ใช้แทนน้ำมันเตาหรือน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่าย หรือน้ำมันดิบที่ใช้แทนน้ำมันเตาหรือน้ำมันเชื้อเพลิงที่นำเข้าแล้วแต่กรณี ตามที่คณะกรรมการประกาศกำหนดเงินที่ได้รับตามวรรคหนึ่ง ให้ถือเป็นเงินได้ตามประมวลรัษฎากรข้อ ๔ให้เพิ่มความต่อไปนี้เป็น (ค) ของข้อ ๑๓ (๑) แห่งคำสั่งนายกรัฐมนตรี ที่ ๕/๒๕๒๓ ลงวันที่ ๒ มิถุนายน ๒๕๒๓(ค) สำหรับน้ำมันดิบและน้ำมันเชื้อเพลิงจากสาธารณรัฐประชาชนจีนประเทศอินโดนีเซียและประเทศมาเลเซีย ที่นำเข้าโดยได้รับอนุมัติจากคณะรัฐมนตรีเป็นจำนวนไม่เกินส่วนต่างระหว่างมูลค่าที่นำเข้าแต่ละคราวที่คำนวณตามหลักเกณฑ์วิธีการและเงื่อนไขที่คณะกรรมการกำหนดสำหรับ (ข)หักด้วยมูลค่าน้ำมันเชื้อเพลิงที่ได้จากน้ำมันดิบนั้นหรือมูลค่าน้ำมันเชื้อเพลิงนั้นแล้วแต่กรณี ตามราคาน้ำมันเชื้อเพลิงที่กระทรวงอุตสาหกรรมกำหนด โดยรวมภาษีอากรและเงินที่ส่งเข้ากองทุนในช่วงเวลาเดียวกันทั้งนี้ โดยต้องมีหลักฐานเอกสารประกอบการพิจารณาดังต่อไปนี้ด้วย คือ(๑) สำเนาเอกสารการอนุมัติซื้อหรือนำเข้าซึ่งน้ำมันดิบหรือน้ำมันเชื้อเพลิงของผู้มีอำนาจอนุมัติซื้อ(๒) สำเนาเอกสารซื้อขาย(๓) สำเนาใบทวงหนี้หรือเอกสารการชำระหนี้(๔) สำเนาใบสำคัญเกี่ยวกับค่าใช้จ่ายที่เกี่ยวข้อง(๕) หนังสือรับรองว่าเอกสารตาม (๑) (๒) (๓) และ (๔)เป็นสำเนาของต้นฉบับที่แท้จริง และเกี่ยวข้องกับการขอรับเงินชดเชยแต่ละรายการในกรณีที่ปรากฏว่าได้มีการนำน้ำมันดิบไปใช้เป็นน้ำมันเชื้อเพลิงชนิดโดยตรงมูลค่าน้ำมันดิบที่จะนำไปหักตามวรรคหนึ่งนั้น ให้ถือตามราคาที่กระทรวงอุตสาหกรรมกำหนดสำหรับน้ำมันเชื้อเพลิงชนิดนั้นโดยไม่รวมภาษีอากรและเงินที่ส่งเข้ากองทุนในช่วงเวลาเดียวกันข้อ ๕ให้ยกเลิกความใน (๔) ของข้อ ๑๔ แห่งคำสั่งนายกรัฐมนตรี ที่ ๕/๒๕๒๓ ลงวันที่๒ มิถุนายน ๒๕๒๓ และให้ใช้ความต่อไปนี้แทน(๔) ถ้าเป็นน้ำมันดิบและน้ำมันเชื้อเพลิงตามข้อ ๑๓ (๑) (ข)หรือ (ค) ให้ยื่นรายการแจ้งชนิดและปริมาณน้ำมันดิบและน้ำมันเชื้อเพลิงดังกล่าวตามวิธีการที่กระทรวงการคลังกำหนดข้อ ๖ให้ยกเลิกความในข้อ ๑๘ แห่งคำสั่งนายกรัฐมนตรี ที่ ๕/๒๕๒๓ ลงวันที่ ๒ มิถุนายน ๒๕๒๓ และให้ใช้ความต่อไปนี้แทนข้อ ๑๘ให้คำสั่งนายกรัฐมนตรีที่ถูกยกเลิกตามข้อ ๑ แห่งคำสั่งนี้ใช้บังคับอยู่ต่อไปสำหรับกรณีที่มีการผลิตและจำหน่ายหรือนำเข้าซึ่งน้ำมันดิบหรือน้ำมันเชื้อเพลิงเพื่อใช้ในราชอาณาจักรก่อนวันที่คำสั่งนี้ใช้บังคับ ทั้งนี้ เว้นแต่กรณีตามข้อ ๑๓ (๑)ให้ใช้บังคับแก่ ปตท.และผู้นำเข้าที่ได้นำน้ำมันดิบหรือน้ำมันเชื้อเพลิงเข้ามาในราชอาณาจักรก่อนวันที่คำสั่งนี้ใช้บังคับสั่ง ณ วันที่ ๑๙ สิงหาคม พ.ศ. ๒๕๒๓พลเอก ป. ติณสูลานนท์นายกรัฐมนตรีเพ็ญพร/ผู้จัดทำ๑๔ ตุลาคม ๒๕๔๕อภิญญา/ปรับปรุง๑๕ กันยายน ๒๕๕๗ปุณกา/ปรับปรุง๑๔ มกราคม ๒๕๕๘[๑] ราชกิจจานุเบกษาเล่ม ๙๗/ตอนที่ ๑๓๓/หน้า ๑๙๓/๒๖ สิงหาคม ๒๕๒๓